อาลิกันเต

อาลิกันเต (สเปน: Alicante) หรือ อาลากันต์ (บาเลนเซีย: Alacant) ทั้งสองชื่อเป็นชื่อทางการของนครและเมืองท่าในประเทศสเปน บนชายฝั่งก็อสตาบลังกา เป็นเมืองหลักของจังหวัดอาลิกันเตและโกมาร์กาอาลากันตี ทางตอนใต้ของแคว้นบาเลนเซีย เป็นเมืองท่าประวัติศาสตร์บนฝั่งทะเลเมดิเตอร์เรเนียน อาลิกันเตมีประชากร 334,329 คน (ค.ศ. 2011) ภูมิอากาศ อาลิกันเตมีลักษณะภูมิอากาศแบบกึ่งแห้งแล้ง ปริมาณฝนรวมทั้งปีค่อนข้างน้อย โดยฤดูร้อนมีอากาศแห้งและร้อน อุณหภูมิเฉลี่ยระหว่าง 21 ถึง 31 องศาเซลเซียสในเดือนสิงหาคม ขณะที่ฤดูหนาวอากาศอบอุ่นไม่หนาวจัด อุณหภูมิเฉลี่ยระหว่าง 6 ถึง 17 องศาเซลเซียสในเดือนมกราคม อาลิกันเตมีปริมาณฝนรวมทั้งปีประมาณ 310 มิลลิเมตร และมี 37 วันที่ฝนตกตั้งแต่ 1 มิลลิเมตรขึ้นไป โดยฝนมักตกชุกในเดือนกันยายนและตุลาคม มีแสงแดดรวมทั้งปีประมาณ 2,850 ชั่วโมง นับตั้งแต่ปี ค.ศ. 1938 อาลิกันเตมีสถิติอุณหภูมิสูงสุดเป็นประวัติการณ์อยู่ที่ 42 องศาเซลเซียส เมื่อวันที่ 13 สิงหาคม ค.ศ. 2022 และมีสถิติอุณหภูมิต่ำสุดเป็นประวัติการณ์อยู่ที่ -4.6 องศาเซลเซียส เมื่อวันที่ 12 กุมภาพันธ์ ค.ศ. 1956 อ้างอิง